“Gremmi” baýragynyň gowşurylyş düzgüni 2022-nji ýyldan üýtgär | TMCARS\n“Gremmi” baýragynyň gowşurylyş...\n“Gremmi” baýragynyň gowşurylyş düzgüni 2022-nji ýyldan üýtgär\n06.05.2021 19:34 2668\nABŞ-nyň Milli ses ýazgysy sungaty we ylymlary akademiýasy (NARAS) 2022-nji ýyldan dalaşgärleri saýlamak we “Gremmi” baýragyny gowşurmak düzgünlerini üýtgeder. Bu barada akademiýanyň saýtyna salgylanyp, Regnum habarlar agentligi habar berilýär.\nBaýragyň gowşurylyş tertibindäki esasy üýtgeşme dalaşgärleri saýlan komitetlerden ýüz öwürmek bolar. Bu komitetler aýdym-saz pudagynyň 30-a golaý wekilinden ybarat bolup, olar dürli kategoriýalarda baýraga dalaşgärleri saýladylar.\nŞol bir wagtyň özünde bu komitetleriň agzalarynyň atlary mälim edilmeýärdi. Bu ulgam 1989-njy ýyldan bäri hereket edýär. 2022-nji ýyldan başlap, nominasiýalaryň köpüsinde baýraga dalaşgärleri saýlamak akademiýanyň ähli agzalarynyň ses bermegi esasynda geçiriler.\nMundan başga-da, akademiýa iki sany täze baýrak kategoriýasyny girizer: “Iň gowy global aýdym-saz çykyşy” we “Iň gowy Musica Urbana albomy”. Şeýle-de, “Gremmi” guramaçylary akademiýanyň 90%-den gowrak agzasynyň arasynda gaýtadan hünär synagyny geçirer. Şeýle etmek bilen, akademiýa ses berijileriň “aýdym-saz we aýdym-saz durmuşyny döretmäge işjeň gatnaşýandygyna” göz ýetirer.\nŞu ýyl “Gremmi” baýragynyň gowşurylyş dabarasy mart aýynyň ortalarynda Los-Anjelesde geçirildi. Çäräniň ýaýlymyna 8,8 mln adam tomaşa etdi.